(ພາບປະກອບ/TTXVN)
ໜັງສືພິມ Clarin ເຊິ່ງແມ່ນໜັງສືພິມທີ່ ພິມຈຳຫລາຍໃຫຍ່ທີ່ສຸດຢູ່ ອາກຊັງຕີນ ຫາກໍ່ມີບົດຂຽນ ໃຫ້ຂໍ້ສັງເກດກ່ຽວກັບບັນດາກາລະໂອກາດ ເຊິ່ງ ຫວຽດນາມ ຈະໄດ້ຮັບ ຍ້ອນການລົງນາມໃນສັນຍາຄູ່ຮ່ວມມືຂ້າມປາຊີຟິກ (TPP) ດ້ວຍຫົວຂໍ້ວ່າ: “ກະສິກຳ ຫວຽດນາມ ຊອກຫາການລົງທຶນ” ບົດຂຽນຖືວ່າ: ດ້ວຍ TPP ຫວຽດນາມ ແມ່ນປະເທດຜະລິດກະສິກຳຢູ່ ອາຊີ ຈະດຶງດູດທຶນນັບລ້ານ USD ແລະ ການຜະລິດທັນຍາຫານຈະເພີ່ມຂຶ້ນຢ່າງແຮງ. ຕາມບົດຂຽນ ເມື່ອເຂົ້າເປັນສະມາຊິກ TPP ການສົ່ງອອກເຂົ້າສານຂອງ ຫວຽດນາມ ໄປຍັງບັນດາຕະຫລາດ ອາຊີ ຈະເພີ່ມຂຶ້ນທົບ 4 – 6 ເທົ່າ. ເຖິງຢ່າງໃດກໍ່ຕາມ ສິ່ງດັ່ງກ່າວກໍ່ມີຄວາມໝາຍດຽງກັບເລື່ອງ ຫວຽດນາມ ຈະຕ້ອງປະເຊີນໜ້າກັບບັນດາສິ່ງທ້າທາຍກ່ຽວກັບສິ່ງແວດລ້ອມ. ມາດຕະການຂອງສິ່ງທ້າທາຍນີ້ ນັ້ນແມ່ນ ເພີ່ມທະວີການຫັນການຜະລິດທັນຍາຫານເປັນອຸດສາຫະກຳ ບົນພື້ນຖານດຶງດູດບັນດາແຫຼ່ງເງິນລົງທຶນໂດຍກົງຈາກຕ່າງປະເທດ. ບົດຂຽນຖືວ່າ: ຄາດໝາຍຂອງ TPP ແມ່ນດຶງດູດການລົງທຶນຈາກຕ່າງປະເທດ ຕົ້ນຕໍ່ແມ່ນຈາກ ອາເມລິກາ ແລະ ຍີ່ປຸ່ນ ແລະ ອາດຈະຖືວ່າ ນີ້ແມ່ນກາລະໂອກາດທຳອິດ ເພື່ອໃຫ້ ຫວຽດນາມ ດຶງດູດການລົງທຶນເຂົ້າໃນຂົງເຂດຜະລິດກະສິກຳ ແລະ ທັນຍາຫານ ຫາກບໍ່ພຽງແຕ່ໃນຂະແໜງການອຸດສາຫະກຳຕ່ຳແຜ່ນຕັດຫຍິບ ຫຼື ອຸປະກອບກິລາເທົ່ານັ້ນ.
(ແຫຼ່ງຄັດຈາກ VOV)